text: 10 kilometer kø på motorvej
  28 april 2011 kl. 14.49
  Trafikanterne på den sønderjyske motorvej var i eftermiddag plaget af kilometerlange køer i nordgående retning.
  
  Årsagen var en vindmølletransport, som ramte en motorvejsbro lidt nord for Aabenraa. Uheldet betød, at trafikken kun langsomt kunne passere stedet - og det gav en overgang kø på op til 10 kilometer. Klokken 16 var der ryddet op - og trafikken kunne igen afvikles normalt.
  